Diari Oficial de la Generalitat Valenciana


Sumari del DOGV 7998, del 13-03-2017 (2017/1820)

RESOLUCIÓ de 20 de desembre de 2016, de la Direcció General d'Indústria i Energia, per la qual s'atorga autorització administrativa prèvia per a la transmissió de la titularitat, a favor de Gas Natural Cegas, SA, de les instal·lacions d'emmagatzematge i distribució de GLP a granel, en el municipi de Vilafranca, actualment titularitat de Repsol Butano, SA. Expedient número CBVARI/2016/23/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7998

Data del DOGV
:   13-03-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/1820


Data del document
:   20-12-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 20 de desembre de 2016, de la Direcció General d'Indústria i Energia, per la qual s'atorga autorització administrativa prèvia per a la transmissió de la titularitat, a favor de Gas Natural Cegas, SA, de les instal·lacions d'emmagatzematge i distribució de GLP a granel, en el municipi de Vilafranca, actualment titularitat de Repsol Butano, SA. Expedient número CBVARI/2016/23/12. [2017/1820]  
Antecedents de fet  
La mercantil Gas Natural Cegas, SA, a través de representant degudament acreditat, va presentar, davant el Servei Territorial d'Indústria i Energia de Castelló un escrit el 9 d'agost de 2016, pel qual sol·licita autorització per a la transmissió de la titularitat de les instal·lacions d'emmagatzematge i distribució de GLP, en el municipi de Vilafranca (Castelló), que figuren a nom de Repsol Butano, SA, incloses en l'expedient CBREDE/1997/18.  
Aquesta petició, a més d'anar subscrita també pel representant de l'actual titular, expressa la voluntat d'aquest de transmetre les instal·lacions interessades, identificant-les en un annex.  
El procediment administratiu corresponent a aquesta sol·licitud ha sigut tramitat amb l'expedient de referència CBVARI/2016/23/12, incoat pel Servei Territorial d'Indústria i Energia de Castelló. Consta justificant de pagament de taxa de l'esmentat expedient amb registre d'entrada de data 10 d'octubre de 2016.  
Consten com a antecedents els actes administratius següents, corresponents a l'expedient CBREDE/1997/18:  
- Resolució de 21 de gener 1997, de la Conselleria d'Indústria i Comerç, sobre concessió administrativa a Repsol Butano, SA, per a la prestació del servei públic de subministrament i distribució per canalització de combustibles gasosos de la 2a i 3a família en la localitat de Vilafranca (Castelló), per a usos domèstics, comercials i xicotetes indústries.  
- Resolució de 3 de desembre de 1998, del Servei Territorial d'Indústria i Energia de Castelló, d'autorització administrativa de posada en servei de les instal·lacions corresponents a la xarxa distribució canalitzada de GLP al municipi de Vilafranca (Castelló) CBREDE/1997/18.  
  
Gas Natural Cegas, SA, està inscrita en el Registre administratiu de distribuïdors de combustibles gasosos per canalització del Ministeri d'Indústria, Energia i Turisme, amb àmbit d'actuació nacional i número 7.  
Segons consta en la pàgina web de la Comissió Nacional dels Mercats i la Competència (d'ara en avant, CNMC), Gas Natural Cegas, SA, consta com a comercialitzador al detall de GLP a granel (llista de 05.12.2016) amb data inici d'activitat 9 de febrer de 2016.  
  
Pel que fa a l'operació d'adquisició per part de Gas Natural Cegas, SA, entre altres societats, d'actius de distribució de GLP canalitzat a Repsol Butano, SA, consten les resolucions de la CNMC següents:  
  
- Resolució de 28 de juliol de 2016, de la Sala de Competència de la CNMC, sobre l'operació de concentració econòmica, consistent en l'adquisició per part de Gas Natural Distribución SDG, SA, de punts de subministrament de GLP canalitzat propietat de Repsol Butano, SA. Exp. C/0758/16. https://www.cnmc.es/expedientes/c075816  
€ Resolució de 15 de setembre de 2016, de la Sala de Supervisió Reguladora de la CNMC, sobre l'operació d'adquisició per part de Gas Natural Distribución SDG, SA, [?], Gas Natural Cegas, SA, [?] d'actius de distribució de GLP canalitzat a Repsol Butano, SA (clúster 1). Exp. TPE/DE/027/16. https://www.cnmc.es/expedientes/tpede02716  
  
- Resolució de 3 de novembre de 2016, de la Sala de Supervisió Reguladora de la CNMC, sobre l'operació d'adquisició per part de Gas Natural Distribución SDG, SA, [?], Gas Natural Cegas, SA, [?] d'actius de distribució de GLP canalitzat a Repsol Butano, SA (clúster 2). Exp. TPE/DE/032/16. https://www.cnmc.es/expedientes/tpede03216  
  
Segons el que s'ha indicat en les dues resolucions anteriors,  
«En atenció al que s'ha exposat, la distribució de gas natural està regulada en el títol IV de la Llei del sector d'hidrocarburs, té la consideració d'activitat regulada en l'esmentada llei, i les societats que realitzen l'esmentada activitat han de tindre com a objecte social únic el desenvolupament d'aquesta, tenint expressament prohibit realitzar activitats de producció i comercialització.  
Aquestes societats no poden desenvolupar tampoc cap altra activitat diferent de la que configura el seu objecte social. Ara bé, cal valorar si poden desenvolupar amb caràcter transitori una activitat com és la del subministrament del GLP canalitzat per a complir amb una finalitat que està prevista en la legislació, com és la transformació d'instal·lacions de GLP canalitzat en instal·lacions de distribució de gas natural.  
  
Per la seua banda, l'activitat de subministrament de GLP per canalització està regulada en el títol III de la Llei del sector d'hidrocarburs, i si bé està subjecta a una intensa regulació administrativa, pot realitzar-se lliurement.  
Tenint en compte la diferent naturalesa entre ambdues activitats, però també les previsions contingudes en l'article 46 bis 8 de la Llei 34/1998, de 7 d'octubre, del sector d'hidrocarburs, es considera que les societats adquirents poden desenvolupar l'activitat de subministrament de GLP per canalització de manera transitòria, durant el temps que duren les actuacions i els tràmits necessaris per a la transformació de les instal·lacions a gas natural, si bé en aquells supòsits en què les adquirents no vagen a procedir a l'esmentada transformació, hauran de transmetre els actius a una altra societat del seu grup, a fi que no es veja compromesa l'exigència legal que tenen d'objecte social exclusiu.  
[?]  
D'altra banda, i durant el temps en què les adquirents desenvolupen ambdues activitats simultàniament, hauran de portar comptabilitat separada per a les activitats regulades que realitzen, i per a l'activitat de subministrament de GLP per canalització. En la mesura que l'article 62.2 de l'esmentada Llei del sector d'hidrocarburs imposa aquesta obligació a les distribuïdores de gas natural respecte de les activitats regulades que realitzen, amb més motiu cal exigir-la amb respecte d'una activitat que no té tal consideració. D'altra banda, aquesta obligació de separació comptable també cal exigir-se a les adquirents en l'àmbit del que preveu la disposició addicional vint-i-nou de la Llei del sector d'hidrocarburs, que exigeix separació comptable per a l'activitat de distribució detallista de GLP.»  
Consta en l'expedient proposta de resolució de la Subdirecció General d'Energia i Mines adscrita a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, en estar les instal·lacions objecte d'aquest, radicades íntegrament en territori de la Comunitat Valenciana, i no estar enquadrades en les previstes que són competència de l'Administració General de l'Estat, d'acord amb l'article 3.2. de la Llei 34/1998, de 7 d'octubre, del sector d'hidrocarburs.  
D'acord amb el que disposa l'article 46 bis, 1 i 5, de la Llei 34/1998, de 7 d'octubre, del sector d'hidrocarburs, i l'Ordre de 9 de febrer de 2001, de la Conselleria d'Indústria i Comerç, concordat amb l'article 22 del Decret 157/2015, de 18 de setembre, del Consell, pel qual aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia la resolució del present procediment.  
  
L'article 46 bis 1 de la Llei 34/1998, de 7 d'octubre, del sector d'hidrocarburs, estableix l'exigència d'autorització administrativa prèvia per a la transmissió de les instal·lacions de GLP a granel.  
Segons la disposició addicional sisena de la Llei 34/1998, de 7 d'octubre, del sector d'hidrocarburs, des del 9 d'octubre de 1998 les concessions per a activitats incloses en el servei públic de subministrament de gasos combustibles per canalització van quedar substituïdes de ple dret per autoritzacions administratives de les establides en el títol IV de l'esmentada llei, títol a què en aquell moment estaven sotmeses les instal·lacions d'emmagatzematge de gasos liquats del petroli destinades al subministrament d'aquests per canalització i els gasoductes necessaris, per al subministrament des de les plantes o emmagatzematges anteriors fins als consumidors finals.  
Segons l'article 63.1 de la Llei 34/1998, de 7 d'octubre, del sector d'hidrocarburs, les societats mercantils que exercisquen l'activitat de distribució de gas natural han de tindre com a objecte social exclusiu el desenvolupament d'aquesta.  
D'acord amb l'article 46 bis 8 de la Llei 34/1998, de 7 d'octubre, del sector d'hidrocarburs, els titulars de les instal·lacions de distribució de GLP a granel hauran de sol·licitar a l'Administració concedent de l'autorització la corresponent autorització per a transformar-les per a la seua utilització amb gas natural, havent de complir les condicions tècniques de seguretat que siguen d'aplicació, sotmetent-se en tot a les disposicions normatives vigents per a les instal·lacions de distribució de gas natural.  
La disposició transitòria segona de la Llei 34/1998, de 7 d'octubre, del sector d'hidrocarburs, manté la vigència dels reglaments aplicables a matèries que són objecte d'aquesta llei, fins que es dicten uns altres de nous, en aquest cas, la normativa vigent és el Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli.  
Segons l'article 4 del Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli, la Comissió Nacional d'Energia publicarà en la seua pàgina web una llista dels comercialitzadors al detall de GLP a granel que inclourà aquelles societats que hagen comunicat l'exercici d'aquesta activitat.  
En vist de quant antecedeix, aquesta Direcció General d'Indústria i Energia, resol:  
  
Primer  
Atorgar, a l'empara del que disposa l'article 46 bis de la Llei 34/1998, de 7 d'octubre, del Sector d'Hidrocarburs, autorització administrativa prèvia per a la transmissió de la titularitat a favor de Gas Natural Cegas, SA, de les instal·lacions d'emmagatzematge i distribució de GLP a granel, en el municipi de Vilafranca (Castelló), actualment titularitat de Repsol Butano, SA, derivades de la Resolució de 21 de gener 1997, de la Conselleria d'Indústria i Comerç, sobre concessió administrativa a Repsol Butano, SA, per a la prestació del servei públic de subministrament i distribució per canalització de combustibles gasosos de la segona i tercera família en la localitat de Vilafranca (Castelló), per a usos domèstics, comercials i xicotetes indústries, i la posada en marxa de la qual es va autoritzar mitjançant Resolució de 3 de desembre de 1998, del Servei Territorial d'Indústria i Energia de Castelló, d'autorització administrativa de posada en servei de les instal·lacions corresponents a la xarxa distribució canalitzada de GLP al municipi de Vilafranca (Castelló) CBREDE/1997/18.  
  
La present autorització queda subjecta a les condicions següents:  
1a. El subjecte autoritzat disposa d'un termini d'un mes, des de la notificació de la present resolució, per a efectuar la transmissió de la titularitat de les instal·lacions interessades. Es produirà la caducitat de la present autorització si transcorregut l'esmentat termini aquella no ha tingut lloc.  
En el termini d'un mes des que es faça efectiva l'esmentada transmissió, el titular de la present autorització, Gas Natural Cegas, SA, haurà de comunicar-ho a aquest òrgan directiu, i aportar la documentació que ho acredite.  
2a. Gas Natural Cegas, SA, haurà de sol·licitar davant el Servei Territorial d'Indústria i Energia de València, en el termini d'un mes des de la notificació de la present resolució, autorització de transformació de les instal·lacions d'emmagatzematge i distribució de GLP a granel la transmissió de la qual s'autoritza amb aquesta resolució per a la seua utilització amb gas natural. En l'esmentada autorització es farà constar que Gas Natural Cegas, SA, disposa d'un termini de sis mesos per a realitzar l'esmentada transformació.  
Mentre es produeix la completa transformació de les referides instal·lacions d'emmagatzematge i distribució de GLP a granel, l'activitat de subministrament de GLP als consumidors finals serà realitzada per un comercialitzador al detall de gasos liquats del petroli a granel que complisca els requisits i condicions establits en l'article 46 de Llei 34/1998, de 7 d'octubre, del Sector d'Hidrocarburs i resta de normativa vigent d'aplicació, sense perjudici del que s'ha indicat en les resolucions de la CNMC esmentades en els antecedents de fet.  
Una vegada realitzada la transformació d'instal·lacions a gas natural, en el termini de 10 dies següents a la seua finalització, Gas Natural Cegas, SA, informarà aquest centre directiu, amb detall de les dades principals de les instal·lacions transformades, inversió i número i característiques, degudament agregats, dels punts de subministrament adaptats.  
En cas de no haver-se realitzat la transformació de les instal·lacions a gas natural en els terminis abans indicats, sense perjudici de les possibles pròrrogues que es puguen autoritzar amb la sol·licitud prèvia motivada de l'interessat, Gas Natural Cegas, SA, haurà de transmetre els actius a un comercialitzador al detall de GLP a granel.  
3a. El titular de la present autorització tindrà els drets, deures i obligacions arreplegats en la Llei 34/1998, de 7 d'octubre, del Sector d'Hidrocarburs, i el seu desplegament reglamentari. En tot cas, Gas Natural Cegas, SA, haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució de gas, i en especial, el que s'ha establit per al règim de separació d'activitats i comptabilitat interna segons els articles 58, 62 i 63 de la Llei 34/1998, de 7 d'octubre.  
4a. Aquesta resolució s'atorga sense perjudici i independentment de les concessions, llicències, permisos, autoritzacions o comunicacions que siguen exigibles d'acord amb la corresponent legislació, general o sectorial, i hagen de ser atorgades per altres administracions públiques o entitats, en particular les previstes en la regulació sobre defensa de la competència.  
En concret, les derivades del compliment de la disposició addicional novena de la Llei 3/2013, de 4 de juny, de creació de la Comissió Nacional dels Mercats i la Competència, i la disposició addicional tercera del Reial decret llei 9/2013, de 12 de juliol, pel qual s'adopten mesures urgents per a garantir l'estabilitat financera del sistema elèctric.  
  
  
Segon  
La present resolució haurà de:  
- Notificar-se al sol·licitant (Gas Natural Cegas, SA,) i al transmetent (Repsol Butano, SA);  
- Publicar-se en el Diari Oficial de la Generalitat Valenciana i en el Butlletí Oficial de la Província de Castelló, i  
- Comunicar-se a la Comissió Nacional dels Mercats i la Competència.  
La present resolució podrà ser revocada, previ tràmit d'audiència, en el moment que s'observe l'incompliment del que es resol o la inobservança de les condicions imposades en ella.  
Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius i Comerç en el termini d'un mes comptat des de l'endemà de la seua notificació, d'acord amb el que estableix l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 20 de desembre de 2016. El director general d'Indústria i Energia: Diego Maciá Antón.